open-index/open-wikipedia-markdown huggingface dataset:
ஒரிகோனைட்டு

**ஒரிகோனைட்டு** *(Oregonite)* என்பது Ni2FeAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நிக்கல் இரும்பு ஆர்சனைடு கனிமம் என்று இது வகைப்படுத்தப்படுகிறது. அமெரிக்காவின் ஓரிகன் மாநிலத்திலுள்ள யோசுபீன் கிரீக் சுரங்க மாவட்டத்தில் ஒரிகோனைட்டு முதன் முதலாக கண்டறியப்பட்டது.

அறுகோண படிகத் திட்டத்தில் ஓரிகோனைட்டு படிகமாகிறது. 5 என்ற. மோவின் கடினத்தன்மை மதிப்பை இக்கனிமம் கொண்டுள்ளது.  

பன்னாட்டு கனிமவியல் சங்கம் ஒரிகோனைட்டு கனிமத்தை Ore என்ற குறியீட்டால் அடையாளப்படுத்துகிறது.

## தோற்றம்
ஓரிகோனைட்டு அது கண்டுபிடிக்கப்பட்ட இருப்பிடத்தைத் தவிர உருசியாவின் சிர்னைசுகி மலைகளில் உருமாற்றமடைந்த அக்னிப்பாறைகளில் சிலிக்கேட்டு வகை மில்லரைட், இயசெல்வூதைட்டு போன்ற நீர் வெப்ப நிக்கல் தாதுக்களுடன் தொடர்பு கொண்டுள்ளது. சைப்பிரசு நாட்டின் சுகௌரியாடிசா சுரங்கத்தில் எரிமலை சார்ந்த பெரும் சல்பைடு தாது படிவுகளிலும் கனடா நாட்டின் ஒன்றாறியோ மாகாணத்தின் திம்மின்சு நகரத்திலுள்ள கித் சுரங்கத்திலிருக்கும் செர்பெண்டைன் வகை பாறைகளுக்குள் காணப்படும் குரோமைட்டு படிவுகளிலும் ஓரிகோனைட்டு கிடைக்கிறது. 

## மேற்கோள்கள்

பகுப்பு:நிக்கல் கனிமங்கள்
பகுப்பு:இரும்பு(II) கனிமங்கள்
பகுப்பு:ஆர்சனைடு கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:சல்பைடு கனிமங்கள்
சட்ட நாடகம்

**சட்ட நாடகம்** (Legal drama) அல்லது **நீதிமன்ற அறை நாடகம்** (courtroom drama) என்பது திரைப்படம்  மற்றும் தொலைக்காட்சியின் வகையாகும், இது பொதுவாக சட்ட நடைமுறை மற்றும் நீதி அமைப்பு தொடர்பான கதைகளில் கவனம் செலுத்துகிறது. இந்த சட்ட நாடகம் கற்பனையான வழக்கறிஞர்கள், பிரதிவாதிகள் மற்றும் வாதியின் வாழ்க்கையை பின்தொடர்ந்து எடுக்கப்படுகின்றது.

பொதுவாக காவல் அதிகாரிகள் அல்லது துப்பறியும் நபர்கள் குற்றங்களை விசாரித்து சரியான தீர்ப்பை வழங்குவதில் கவனம் செலுத்தும் காவல் குற்ற நாடகம் மற்றும் துப்பறியும் புனைகதைகளிலிருந்து இந்த வகைக்கதைகள் வேறுபட்டது.  சட்ட நாடகங்களின் மையப் புள்ளி பெரும்பாலும் ஒரு நீதிமன்ற அறைக்குள் நிகழும் நிகழ்வுகளை கொண்டது.

## திரைப்படங்கள்
தமிழ்த் திரைப்படத்துறையில் 1950 ஆம் ஆண்டு காலப்பகுதியில் சட்டம் சார்ந்த திரைப்படங்கள் வெளியானது. 1955 ஆம் ஆண்டு இயக்குநர் ஆர். எம். கிருஷ்ணசாமி  என்பவர் டாக்டர் சாவித்திரி என்ற திரைப்படத்தை இயக்கியுள்ளார். அதைத் தொடர்ந்து 1959 ஆம் ஆண்டு இயக்குநர் தத்தினேனி பிரகாஷ் ராவ் என்பவர் நல்ல தீர்ப்பு என்ற திரைப்படத்தை இயக்க  ஜெமினி கணேசன், டி. எஸ். துரைராஜ், சக்கரபாணி போன்ற பலர் நடித்துள்ளனர். 1971 ஆம் ஆண்டு சிவாஜி கணேசன் நடித்த கௌரவம், விதி, பிரியங்கா (1984), ஒரு தாயின் சபதம் (1987), மௌனம் சம்மதம் (1990), வா மகளே வா (1994), தோஸ்த் (2001), தமிழன் (2002), மனிதன், வாய்மை (2016) போன்ற பல திரைப்படங்கள் தமிழ் மொழியில் வெளியானது.

## தொலைக்காட்சி
* அண்ணி (2003-2005)
* அரசி (2007-2009)
* பவானி (2009)
* அன்னக்கொடியும் ஐந்து பெண்களும் (2015-2016)
* தர்மயுத்தம் (2012-2013)

## மேற்கோள்கள்


பகுப்பு:திரைப்பட வகைகள்
பகுப்பு:தொலைக்காட்சி வகைகள்
பகுப்பு:நாடக வகைகள்
பி. கே. வாரியர்

**பி. கே. வாரியர்** (*P. K. Warrier*) என்று பிரபலமாக அறியப்பட்ட **பன்னியம்பள்ளி கிருஷ்ணன்குட்டி வாரியர்** (பிறப்பு 5 ஜூன் 1921-10 சூலை 2021) என்பவர் ஒரு இந்திய ஆயுர்வேத மருத்துவர் ஆவார். இவர் இந்திய மாநிலமான கேரள மாநிலத்தில் மலப்புறம் மாவட்டம் கோட்டக்கல்லில் பிறந்தவர். இவர் கோட்டக்கல் ஆர்யா வைத்ய சாலையின் தலைமை மருத்துவரும், நிர்வாக அறங்காவலரும் ஆவார். இவர் ஆர்யா வைத்ய சாலையின் நிறுவனரான வைத்தியரத்னம் பி. எஸ். வாரியரின் இளைய மருமகன் ஆவார்.

## விருதுகளும் கௌரவங்களும்
1999 ஆம் ஆண்டில் கோழிக்கோடு பல்கலைக்கழகத்தால் இவருக்கு கெளரவ டி.லிட் பட்டம் வழங்கப்பட்டது. பி. கே. வாரியருக்கு அப்போதைய மகாராட்டிரா ஆளுநர் பி. சி. அலெக்சாண்டர் 30 வது *தன்வந்த்ரி விருதை* வழங்கினார். ஆயுர்வேதத்திற்கு இவர் செய்த பங்களிப்புகளை பாராட்டும்விதமாக இவருக்கு 1999 இல் பத்மசிறீ விருதும், 2010 இல்  பத்ம பூசண் விருதையும் இந்திய அரசிடமிருந்து பெற்றார். 
## இறப்பு
சமீபத்தில் தனது நூறாவது பிறந்த நாளை கொண்டாடிய இவர் 10 சூலை 2021 இல் காலமானார்.

## மேற்கோள்கள்

## வெளி இணைப்புகள்
* யூடியூபில் பத்ம பூஷண் விருது வழங்கும் விழா காளொலி பதிவு 
* 70 ஆண்டு அறங்காவலர்

பகுப்பு:மலப்புறம் மாவட்ட மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:2021 இறப்புகள்
பகுப்பு:1921 பிறப்புகள்
பகுப்பு:ஆயுர்வேத மருத்துவர்கள்
பகுப்பு:நூறு வயது இந்திய ஆண்கள்
சீவான், பீகார்

**சீவான் (Siwan)** என்பது இந்திய மாநிலமான பீகாரில் உள்ள ஒரு நகரம் மற்றும் நகராட்சி மன்றமாகும். இது சீவான் மாவட்டத்தின் நிர்வாக தலைமையகம் மற்றும் சீவான் மாவட்டத்தின் மூன்று நகர்ப்புறங்களில் ஒன்றாகும். இது உத்தரப் பிரதேசத்திற்கு அருகில் அமைந்துள்ளது.

## வரலாறு
சீவான் நகராட்சி மன்றம் 1924 இல் நிறுவப்பட்டது. இது சீவான் துணைப்பிரிவின் துணைப்பிரிவு தலைமையகமாகவும், சீவான் துணைப்பிரிவு பழைய சரண் மாவட்டத்தின் துணைப்பிரிவாகவும் இருந்தது.

## புவியியல் மற்றும் காலநிலை
சீவான் நகரம் 26.22 ° வடக்கிலும் 84.36 ° கிழக்கிலும்  அட்சரேகை மற்றும் தீர்க்கரேகைகளில் அமைந்துள்ளது. இதன் சராசரி உயரம் 72 மீட்டர் (236 அடி)ஆகும்.  தாகா என்ற ஒரு சிறிய ஆறு இங்கு பாய்கிறது. இதன் வெள்ளம் மழைக்காலத்தில்  நகரத்தின் மேற்கு வழியாக செல்கிறது. கோடை காலத்தில் ஆறு வறண்டு போகிறது. தாகா ஆறு சிவான் மாவட்டத்தின் மிகவும் மாசுபட்ட நதியாகும்.

சீவானின் வானிலை லேசானது. பொதுவாக வெப்பமாகவும் மிதமானதாகவும் இருக்கும். கோப்பென் காலநிலை வகைப்பாட்டின்படி இதன் காலநிலை பருவமழையால் பாதிக்கப்பட்ட ஈரப்பதமான வெப்பமண்டல காலநிலையாக கருதப்படுகிறது.  

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, சீவானில் மொத்த மக்கள் தொகை 135,066 பேர் என்ற அளவில் இருந்தது. அவர்களில் 70,756 ஆண்களும் மற்றும் 64,310 பெண்களும் இருந்தனர். 0 முதல் 6 வயதுக்குட்பட்ட மக்கள் தொகை 18,282 ஆகும். சிவானில் மொத்த கல்வியறிவாளர்களின் எண்ணிக்கை 92,967 ஆகும், இது 68.8% மக்கள்தொகை கொண்டது. ஆண்களின் கல்வியறிவு 73.6% மற்றும் பெண் கல்வியறிவு 63.6%. சிவானின் 7+ மக்கள்தொகையின் பயனுள்ள கல்வியறிவு விகிதம் 79.6% ஆகும், இதில் ஆண்களின் கல்வியறிவு விகிதம் 85.2% மற்றும் பெண் கல்வியறிவு விகிதம் 73.5% ஆகும். பட்டியல் சாதி மற்றும் பட்டியல் பழங்குடியினரின் எண்ணிக்கை முறையே 8,244 மற்றும் 1,514 ஆகும். சிவானில் 2011 இல் 21223 வீடுகள் இருந்தன.

## குறிப்பிடத்தக்க நபர்கள்
* மங்கல் பாண்டே 
* ஓம் பிரகாஷ் யாதவ் 
* ராஜேந்திர பிரசாத் 
* சத்யேந்திர துபே 
* வசிஷ்ட நாராயண் சிங்

## குறிப்புகள்

பகுப்பு:சீவான் மாவட்டம்
பகுப்பு:Coordinates on Wikidata
சீ எம் எம் கிராமி

**ஜி எம் எம் கிராமி** (GMM Grammy, จีเอ็มเอ็ม แกรมมี่) தாய்லாந்தின் மிகப்பெரிய ஊடக கூட்டு பொழுதுபோக்கு நிறுவனம். இது தாய் பொழுதுபோக்கு துறையில் 70 சதவீத பங்கைக் கொண்டுள்ளது. கிராமி கலைஞர்களில் தோங்சாய் மெக்கிண்டயர், சில்லி ஃபூல்ஸ் மற்றும் லோசோ ஆகியோர் அடங்குவர். நிறுவனம் தனது இசை வணிகத்துடன் கூடுதலாக, கச்சேரி தயாரிப்பு, கலைஞர் மேலாண்மை, திரைப்படம் மற்றும் தொலைக்காட்சி தயாரிப்பு மற்றும் வெளியீடு ஆகியவற்றில் ஈடுபட்டுள்ளது.

## மேற்கோள்கள்

பகுப்பு:நிறுவனங்கள்
பகுப்பு:பரப்பிசை
பகுப்பு:தாய்லாந்து
தேசிய நெடுஞ்சாலை 32 (இந்தியா)

**தேசிய நெடுஞ்சாலை 32** (*National Highway 32*; **NH 32**) தேசிய நெடுஞ்சாலை. இது இந்தியா வின் ஒரு முக்கிய சாலை ஆகும். சென்னையில் தொடங்கி தூத்துக்குடியில் முடிவடைகிறது.   இது கிழக்கு கடற்கரை சாலை என்றும் அழைக்கப்படுகிறது. 

5 டிசம்பர் 2017 அன்று அறிவிப்பின்படி இந்த நெடுஞ்சாலை தூத்துக்குடி வரை நீட்டிக்கப்பட்டுள்ளது. 

## பாதை
இந்தப் பாதை தே. நெ. 48 அருகில் சென்னையில் ஆரம்பித்து, செங்கல்பட்டு, மதுராந்தகம், திண்டிவனம், புதுச்சேரி, கடலூர், சிதம்பரம், சீர்காழி, காரைக்கால் , நாகப்பட்டினம், வேளாங்கண்ணி, திருத்துறைப்பூண்டி, முத்துப்பேட்டை, அதிராம்பட்டினம், மணமேல்குடி, கட்டுமாவடி,தொண்டி, தேவிபட்டினம், ராமநாதபுரம் பைபாஸ், திருபுல்லானி, கீழகரை, ஏர்வாடி, வாலிநோக்கம், சாயல்குடி, வெம்பார், வைப்பாறு, குலத்தூர், வேப்பலோடை, பட்டிநாமருதூர், வழியாக தே.  நெ. 44ல் தூத்துக்குடி அருகில் முடிவடைகின்றது.

## சந்திப்புகள்
:  சென்னை அருகில் முனையம்.  
:  செங்கல்பட்டு அருகில்  
:  திண்டிவனம் அருகில்  
:  திண்டிவனம் அருகில்  
:  புதுச்சேரி அருகில்  
:  புதுச்சேரி அருகில்  
:  கடலூர் அருகில்  
:  சிதம்பரம் அருகில்  
:   சீர்காழி அருகில்  
:  நாகப்பட்டினம் அருகில்  
:  திருத்துரைபூண்டி அருகில்  
:  தொண்டி அருகில்  
:  தேவிப்பட்டினம் அருகில்  
:  இராமநாதபுரம் அருகில்  
:  தூத்துக்குடி அருகில் முனையம்

## காலக்கோடு
தேசிய நெடுஞ்சாலை 45A ஆனது தேசிய நெடுஞ்சாலை 32 ஆக எண் மாற்றம் செய்யப்பட்டது.

2018ல் பாரத்மாலா பரியோஜனா கட்டம்-1 இன் கீழ், தமிழ்நாடு மற்றும் புதுச்சேரியில் பின்வரும் விழுப்புரம் - புதுச்சேரி - பூண்டியான்குப்பம் - சட்டநாத புரம் - நாகப்பட்டினம் தேசிய நெடுஞ்சாலைப் பிரிவை கலப்பின(Hybrid annuity) வருடாந்திர முறையில் மேம்படுத்துவதற்காக இந்திய தேசிய நெடுஞ்சாலை ஆணையம் (NHAI) விருது கடிதத்தை (LOA) வெளியிட்டுள்ளது.

பின்வரும் கட்டங்களாக இந்த திட்டம் மேற்கொள்ளப்படுகின்றது.

* 25 பிப்ரவரி 2021 அன்று பிரதமர் நரேந்திர மோதி தேசிய நெடுஞ்சாலை 32ன் பகுதிகளான சட்டநாதபுரம் - நாகப்பட்டினம் இடையே 2426 கோடி மதிப்பினில் 56கி.மீ நீளத்திற்கு நான்கு வழிச் சாலை அமைக்க அடிக்கல் நாட்டினார்.

* 06 ஏப்ரல் 2025 அன்று பிரதமர் நரேந்திர மோதி, தேசிய நெடுஞ்சாலை 32ன் பகுதிகளான பூண்டியான்குப்பம் - சட்டநாதபுரம் வரையிலான 56.8 கி.மீ நீளத்திற்கும், தே.நெ 332 விழுப்புரம் - புதுச்சேரி வரையிலான 29 கி.மீ நீளத்திற்கும் நான்கு வழியாக மாற்றப்பட்ட சாலையினை நாட்டிற்கு அர்பணித்தார்.

* தே.நெ. 32ன் பகுதியான நாகப்பட்டினம் - தூத்துக்குடி வரையிலான 332கி.மீ கிழக்கு கடற்கரை சாலை ரூ.7000கோடியினில் நான்கு வழிச் சாலையாக தரம் உயர்த்த திட்டமிடப்பட்டுள்ளது.

## நன்மைகள்
* முன்பு குறுகிய இருவழிப்பாதைகளாக இருந்தன, இதனால் இரவு நேரத்தில் பயணம் செய்வது கடினமாக இருந்தது.
* ஜிப்மர், காரைக்கால், ஜிப்மர், புதுச்சேரி ஆகிய இரு மருத்துவமனைகளையும் மக்கள் எளிதில் சென்றடையும் வண்ணம் இணைக்கும் இந்த நெடுஞ்சாலை செயல்படுகின்றது.

## மேலும் காண்க

* இந்தியாவில் தேசிய நெடுஞ்சாலைகளின் பட்டியல் 
* மாநிலத்தின் அடிப்படையில் இந்தியாவில் தேசிய நெடுஞ்சாலைகளின் பட்டியல்
* தேசிய நெடுஞ்சாலை 332 (இந்தியா)
* தேசிய நெடுஞ்சாலை 332ஏ (இந்தியா)

## மேற்கோள்கள்

## வெளி இணைப்புகள்
* வறைபடம் NH 32 

பகுப்பு:சென்னை போக்குவரத்து
பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
சர்காகாட்

**சர்காகாட் ( Sarkaghat )** என்பது இந்திய மாநிலமான இமாச்சல பிரதேசத்தில் மண்டி மாவட்டத்தில் உள்ள ஒரு நகரம்,  ஒரு நகர பஞ்சாயத்து மற்றும் வட்டமாகும். 

மண்டி மாவட்டத்தில் உள்ள 5 நகர்ப்புற உள்ளாட்சி அமைப்புகளில் சர்காகாட்டும் ஒன்றாகும். இமாச்சலப் பிரதேசம் 12 மாவட்டங்களாகப் பிரிக்கப்பட்டுள்ளது.  சர்காகட் நகரம் மாவட்ட தலைமையக மண்டியிலிருந்து 60 கி.மீ தூரத்தில் அமைந்துள்ளது. சர்காகட் நகரம் மண்டி மாவட்டத்தின் ஒரு முக்கிய வணிக மையமாகும். மேலும் இது மாவட்டத்தின் பெரும்பான்மையான மக்களை கொண்டுள்ளது. 

சர்காகட் நகர்ப்புற உள்ளாட்சி அமைப்பு 1981 இல் நடைமுறைக்கு வந்தது. நகர பஞ்சாயத்து சர்காகாட்டில் 7 வார்டுகள் உள்ளன. இந்த நகரத்தின் தற்போதைய மக்கள் தொகை சுமார் 6000 ஆகும்.

## போக்குவரத்து

### வான்வெளி
குலு மணாலி,  விமான நிலையம் சர்ககாட்டில் இருந்து அருகிலுள்ள விமான நிலையமாகும். 

### இரயில்
ஜோகிந்தர் நகர் ரயில் நிலையம் அருகிலுள்ள ரயில் நிலையம் ஆகும். 

## நிலவியல்
இந்த நகரம் துணை வெப்பமண்டல காலநிலையைக் கொண்டுள்ளது . மேலும் வெப்பமான கோடை மற்றும் குளிர்ந்த குளிர்காலத்தால் வகைப்படுத்தப்படுகிறது. வெப்பநிலை 10 டிகிரி சி முதல் 45 டிகிரி சி வரை சூன் மாதத்துடன் வெப்பமாகவும், சனவரி மாதத்தை மிகவும் குளிரான மாதங்களாகவும் கொண்டுள்ளது. புவியியல் ரீதியாக சர்ககாட் நகரம் நில அதிர்வு மண்டலத்தில் அமைந்துள்ளது. 

## குறிப்புகள்

பகுப்பு:Coordinates on Wikidata
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
காலனெல் சாண்டர்ஸ்

**காலனெல் ஹார்ட்லேண்ட் டேவிட் சாண்டர்ஸ்** (செப்டம்பர் 9, 1890 - டிசம்பர் 16, 1980) ஒரு அமெரிக்க தொழிலதிபர் ஆவார். இவர் சங்கிலித் தொடர் துரித உணவகமான*கென்டகி ஃபிரைடு சிக்கன்* (**KFC**) என்பதை நிறுவியவர் ஆவார். பின்னர் நிறுவனத்தின் வணிகக் குறியீடாகவும், தூதராகவும் சின்னமாகவும் தன்னை முன்னிறுத்திக்கொண்டார். இன்றும் அவரது பெயர் அந்நிறுவனத்தின் பெயராகவும் அவரது உருவப்படம்  வணிகக் குறியீடாகவும் பயன்படுத்தப்படுகிறது.

சாண்டர்ஸ் தனது ஆரம்ப வாழ்க்கையில் தீயணைப்புத்துறை, காப்பீடு விற்பனையாளர், வாகனங்களுக்கு  எரிபொருள் நிரப்பும்  பணி போன்ற பல வேலைகளைச் செய்திருக்கிறார்.மிகவும் மன அழுத்தத்தில் இருந்த இவர், கென்டக்கியின் வடக்கு கார்பினில் உள்ள தனது சாலையோர உணவகத்தில் பொறித்த கோழியிறைச்சிகளை விற்கத் தொடங்கினார். அந்த நேரத்தில் சாண்டர்ஸ் தனது "ரகசிய செய்முறையை" உருவாக்கினார். மற்றும் வெப்ப அழுத்த முறையில் கோழியிறைச்சியை பொறிக்கும் காப்புரிமை முறையை உருவாக்கினார். அதன் பிறகு  காப்புரிமைமுறை உணவகத்தை நிறுவ விரும்பினார். முதல் கே.எஃப்.சி காப்புரிமைமுறை உணவகம் 1952 இல் உட்டாவின் தெற்கு சால்ட் லேக்கில் திறக்கப்பட்டது.பிறகு காப்புரிமை உணவகங்களை நாடு முழுவதும் உருவாக்கும் பணியில் தனது முழு நேரத்தையும் அர்பணித்தார்.

## குறிப்புகள்

பகுப்பு:1980 இறப்புகள்
பகுப்பு:1890 பிறப்புகள்
பகுப்பு:அமெரிக்கத் தொழிலதிபர்கள்
ஜப்பானியத் தொலைக்காட்சி நாடகம்

**ஜப்பானியத் தொலைக்காட்சி நாடகம்** (テレビドラマ) என்பது ஜப்பானிய நாட்டு தொலைக்காட்சியின் தினமும் ஒளிபரப்பப்படும் பிரதானமான தொலைக்காட்சி நிகழ்ச்சி வகை ஆகும். ஜப்பானில் உள்ள அனைத்து முக்கிய தொலைக்காட்சி வலைப்பின்னல்களும் காதல், நகைச்சுவை, துப்பறியும் கதைகள், திகில், மற்றும் பரபரப்பூட்டும் போன்ற பல நாடகத் தொடர்களை உருவாக்குகின்றன.. 

ஜப்பானியத் தொடர்கள் வாரத்தில் இரண்டு நாட்களுக்கு ஒற்றை அத்தியாயம் அல்லது வாரத்தில் ஒரு நாள் வழக்கமாக இரண்டு மணி நேரம் நீளமுள்ள தொடர்களை ஒளிபரப்பு செய்து வருகின்றது. ஜப்பானிய நாடகத் தொடர்கள் மூன்று மாத பருவங்களில் ஒளிபரப்பப்படுகின்றன: குளிர்காலம் (ஜனவரி-மார்ச்), வசந்த காலம் (ஏப்ரல்-ஜூன்), கோடை (ஜூலை-செப்டம்பர்), மற்றும் இலையுதிர் காலம் அல்லது இலையுதிர் காலம் (அக்டோபர்-டிசம்பர்) போன்ற காலப்பிரிவில் ஒளிபரப்படுகின்றது. அல்லது சில தொடர்கள் மற்றொரு மாதத்தில் தொடங்கலாம், இருப்பினும் இது ஒரு குறிப்பிட்ட பருவத்தின் தொடராகக் கருதப்படலாம். பெரும்பாலான நாடகங்கள் வார நாட்களில் இரவு 9 மணி முதல் இரவு 11 மணி வரை ஒளிபரப்பப்படுகின்றன. பகல்நேர நாடகங்கள் பொதுவாக தினமும் ஒளிபரப்பப்படுகின்றன. மாலை நேர நாடகங்கள் வாரந்தோறும் ஒளிபரப்பப்படுகின்றன, பொதுவாக அவை பத்து முதல் பதினான்கு மணிநேர அத்தியாயங்களில் ஒளிபரப்பு செய்கின்றது.

ஜப்பானிய நாடகங்கள் பெரும்பாலும் குறுந்தொடர்கள் வடிவில்தான் தயாரிக்கப்படுகின்றது. சில நேரங்களில் ஒரு கதை அத்தியாயம் வடிவிலும் தயாரிக்கப்படுகின்றது. இது திரைப்படத்திற்கு இணையாக கருதப்படுகின்றது. ஜப்பானிய நாடகத்தின் ஒரு சிறப்பியல்பு என்னவென்றால், ஒவ்வொரு அத்தியாயமும் பொதுவாக ஒளிபரப்பப்படுவதற்கு சில (இரண்டு முதல் மூன்று) வாரங்களுக்கு முன்புதான் படமாக்கப்படுகிறது. நிகழ்ச்சி ஒளிபரப்பப்படுவதால் பல ரசிகர்கள் தொடரின் கதாபாத்திர நடிகர்களை பார்வையிட முடியும். இந்த தொடர்கள் மிகவும் புகழ் பெற்றதாகவும் மற்றும் உலகளாவிய ரீதியாக இளையோர்கள் மத்தியில் மிகப்பெரிய வரவேற்பை  பெற்றுள்ளது. தற்பொழுது நாடகங்கள் பியூஜி தொலைக்காட்சி, நிப்பான் தொலைக்காட்சி மற்றும் டோக்கியோ ஒளிபரப்பு அமைப்பு போன்ற அலைவரிசைகளில் ஒளிபரப்பாகின்றது.

## மேற்கோள்கள்

## வெளி இணைப்புகள்
*JDorama.com—Large database of Japanese dramas, actor profiles and seasonal schedules.
*Video Research Ltd.—Weekly TV ratings (in Japanese).
*Japanese Dorama Database—The first early Dorama database in English on the Internet.


பகுப்பு:தொலைக்காட்சி நாடகம்
இரண்டாம் தாலமி

**இரண்டாம் தாலமி பிலெடெல்பஸ்** (**Ptolemy II Philadelphus**) பண்டைய எகிப்திய தாலமி வம்சம் ஆண்ட தாலமி பேரரசின் இரண்டாவது பேரரசர் ஆவார். இவர் தலாமி வம்சத்தை நிறுவிய தாலமி சோத்தரின் மகன் ஆவார். இவர் தாலமி பேரரசை கிமு 284  முதல் கிமு 246 முடிய 38 ஆண்டுகள் அரசாண்டவர்.பண்டைய எகிப்தியப் பண்பாட்டின் படி, இரண்டாம் தாலமியும், தம் உடன் பிறந்த சசோகதரியான இரண்டாம் அர்சினோவை திருமணம் செய்து கொண்டவர்.

இரண்டாம் தாலமி அலெக்சாந்திரியா நூலகத்தை நிறுவியவர். மேலும் இவர் மத்தியதரைக் கடலில் உள்ள சைப்பிரஸ், சிசிலி மற்றும் ஏஜியன் கடல் தீவுகளையும், லெவண்ட் பகுதிகளில் தலாமி பேரரசை, கிழக்கின் செலூக்கியப் பேரரசுக்கு நிகராக விரிவுபடுத்தினார். 

இரண்டாம் தாலமி கிமு 275-இல் தெற்கு எகிப்தில் அமைந்த நூபியாவின் வடக்கு பகுதிகளைக் கைப்பற்றினார். கிமு 274-இல் செலூக்கியப் பேரரசின் கீழிருந்த சிரியாவைக் கைப்பற்றினார்.

பார்வோன்களின் கோட்பாடு மற்றும் பண்டைய எகிப்திய சமயக் கொள்கைகளின் படி, இரண்டாம் தாலமியும், தாலமி சோத்தரைப் பின்பற்றி, எகிப்தியக் கடவுள்கள் கோயில்களின் தலைமைப் பூசாரிகளுக்கு மதிப்பளித்தார். 

## தபோசிரிஸ் மக்னா நகரத்தை நிறுவுதல்

பார்வோன் இரண்டாம் தாலமி மற்றும் நான்காம் தாலமி சேர்ந்து வடக்கு எகிப்தில், அலெக்சாந்திரியா நகரத்திற்கு வெளிப்புறத்தில் ஒசிரிசு கடவுள் வழிபாட்டிற்கு கோயில் கட்டவும், சமயச் சடங்குகள் நடத்தவும் கிமு 280-270களில் தபோசிரிஸ் மக்னா எனும் புதிய நகரத்தை நிறுவினர்.

### அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து,  16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது.  பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது. 

 

 

## இதனையும் காண்க
* பண்டைய எகிப்திய அரசமரபுகள் 
* தாலமி வம்சம்
## மேற்கோள்கள்

## ஆதார நூற்பட்டியல்

*Ptolemy II Philadelphus
*
*
*
*
*
* 
* 

## வெளி இணைப்புகள்

*Ptolemy Philadelphus at LacusCurtius &mdash; (Chapter&nbsp;III of E.&nbsp;R&nbsp;Bevan's *House of Ptolemy*, 1923)
*Ptolemy II Philadelphus entry in historical sourcebook by Mahlon H. Smith
*the Great Mendes Stele of Ptolemy II

பண்டைய எகிப்து

பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:எகிப்திய மன்னர்கள்
பகுப்பு:பண்டைய கிரேக்க நபர்கள்
பகுப்பு:தாலமி வம்சம்
பாக்கித்தானிய தொலைக்காட்சி நாடகம்

**பாக்கித்தான் நாடகங்கள்** அல்லது **பாக்கித்தான் தொடர்கள்** என்பது பாக்கித்தானில் தயாரிக்கப்படும் ஒரு பொழுது போக்கு  தொலைக்காட்சி அம்சம் ஆகும். பெரும்பாலான தொடர்கள் உருது மொழியில் தயாரிக்கப்பட்டாலும், அவற்றில் அதிக எண்ணிக்கையிலான தொடர்கள் சிந்தி, பஞ்சாபி மற்றும் பலூச்சி போன்ற பிற பாக்கித்தான் மொழிகளிலும்  தயாரிக்கப்படுகின்றது. பாக்கித்தானின் பழமையான தொலைக்காட்சி நாடகங்களில் ஒன்று *குடா கி பஸ்தி* என்ற உருது மொழித் தொடர் ஆகும். இந்த தொடர் 1969 இல் ஒளிபரப்பானது. பாக்கித்தான் நாடகங்கள் நாட்டின் கலாச்சாரத்தை பிரதிபலிப்பை கருதி எடுக்கப்படுகின்றது. ஃபாரூக் சுலேரியா கருத்துப்படி 1970 கள் மற்றும் 1980 களில் எடுக்கப்பட்ட தொடர்கள் பாகிஸ்தான் தொடர்களில் பொற்காலம் என கருதப்படுகின்றது.

இந்த தொடர்கள் இந்தியாவில் பார்க்கப்படுகின்றன மற்றும் ஆப்கானிஸ்தான், பங்களாதேஷ் மற்றும் நேபாளம் உள்ளிட்ட பிற தெற்காசிய நாடுகளில் பிரபலமாக உள்ளது.

## தோற்றம்
பல பாக்கித்தான் நாடகங்கள் உருது நாவல்களை அடிப்படையாகக் கொண்டவை, மேலும் 1969 க்குப் பின்னர் எழுத்தாளர்கள் உமேரா அகமது மற்றும் ஃபர்ஹத் இஷ்டியாக் ஆகியோர் தொலைக்காட்சி எழுத்தாளர்களாக மாறினர். இருவரும் குறிப்பிட்ட அளவான தொடர்கள் தொடர்களை எழுதியுள்ளனர். சமீபத்திய ஆண்டுகளில் வெளியாகும் பாக்கிஸ்தானிய நாடகங்கள் ஒரு காலத்தில் தடைகளாகக் கருதப்படும் சமூகப் பிரச்சினைகளை மையமாக வைத்து பல தொடர்கள் தயாரிக்கப்படுகின்றது.

## மேற்கோள்கள்


பகுப்பு:தொலைக்காட்சி நாடகம்
பெர்பெரைட்டு

**பெர்பெரைட்டு** *(Ferberite)* என்பது FeWO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மாங்கனீசு – இரும்பு உல்பிரமைட்டு திண்ம கரைசல் தொடரில் இரும்பு வகையின் இறுதி உறுப்பினர் பெர்பெரைட்டு ஆகும். இதேபோல மாங்கனீசு வகையின் இறுதி உறுப்பினர் அப்னெரைட்டு எனப்படும் மாங்கனீசு தங்குதன் ஆக்சைடு ஆகும். கருப்பு நிறத்தில் ஒற்றை சரிவச்சுக் கனிமமாக இது படிகமாகிறது. 
பெர்பெரைட்டு, அப்னெரைட்டு இரண்டும் பெரும்பாலும் இரும்பு மற்றும் மாங்கனீசு தனிமங்களின் ஈரிணைதிற நேர்மின் அயனிகளைப் பெற்றிருக்கின்றன. திண்மக் கரைசல் தொடராகப் பெயரிடப்பட்டுள்ள உல்பிரமைட்டு ஓர் இடைநிலை சேர்ம இனமாகக் காணப்படுகிறது. 

பெர்பெரைட்டு கனிமம் சிறுசிறு மணிகளான பெருந்திரள் பொருண்மைகளாகவும் ஒடுங்கிய பட்டகப் படிகங்களாகவும் தோன்றுகிறது.பெர்பெரைட்டின் மோவின் கடினத்தன்மை மதிப்பு 4.5 என்றும் ஒப்படர்த்தி மதிப்பு 7.4 முதல் 7.5 எனவும் மதிப்பிடப்பட்டுள்ளது. குறிப்பாக பெக்மாடைட்டு எனப்படும் அனற் பாறைகள், மிகைமாற்ற கருங்கற் பாறைகள், உயர்வெப்ப நீர்வெப்ப படிவுகள் போன்றவற்றில் பெர்பெரைட்டு பொதுவாக சேர்ந்து காணப்படுகிறது. தங்குதனின் சிறுபான்மை தாதுவாகவும் இது கருதப்படுகிறது. 
 
1863 ஆம் ஆண்டு எசுப்பானியாவின் சியாரா அல்மாகிரேரா என்ற சுரங்க மாவட்டத்தில் முதன் முதலாக பெர்பெரைட்டு கண்டறியப்பட்டது. 1805 முதல் 1875 ஆம் ஆண்டு வரையிலான காலத்தில் வாழ்ந்த செருமன் நாட்டைச் சேர்ந்த கனிமவியலாளர் மோரிட்சு உருடால்ப் பெர்பெர் இதைக் கண்டறிந்தார் என்பதால் கனிமத்திற்கு பெர்பெரைட்டு என்ற பெயர் சூட்டப்பட்டது.   

File:Ferberite-49138.jpg|இரட்டை பெர்பெரைட்டு, டாசுனா சுரங்கம்,  அட்டோச்சா-கியூச்சிசுலா மாவட்டம், நோ சிச்சாசு மாகாணம், போடோசு துறை, பொலிவியா. 4.8 x 4.0 x 3.6&nbsp;செ.மீ.
Image:Ferbèrite-Tchéquie.jpg|செருமனி மற்றும் செக் குடியரசில் கிடைத்த பெர்பெரைட்டு 
    
## மேற்கோள்கள்
 
## புற இணைப்புகள்

*Mineral Galleries

பகுப்பு:தங்குதன் கனிமங்கள்
பகுப்பு:இரும்பு(II) கனிமங்கள்
பகுப்பு:ஆக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பிலிப்பீனிய தொலைக்காட்சி நாடகம்

**பிலிப்பீனிய தொலைக்காட்சி நாடகம்** அல்லது **டெலிசெரி** என்பது பிலிப்பீன்சு நாட்டில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். டெலிசெரி இரண்டு பிலிப்பைன்ஸ் சொற்களிலிருந்து பெறப்பட்டது: "டெலி", இது "டெலிபிசியன்" (தொலைக்காட்சி) மற்றும் "சாரீ" (தொடர்) என்பது கருத்தாகும்.

பெரும்பாலான தொடர்கள் சமூக எதார்த்தங்களை பிரதிபலிப்புடன் தயாரிக்கப்படுகின்றது. இங்கு தயாரிக்கப்படும் தொடர்கள் 3 பிரிவுகளின் கீழ் ஒளிபரப்பு செய்யப்படுகின்றது. கிழமைநாள் தொடர்,  இரவுநேர தொடர்கள் (பிரைம் டைம்) மற்றும் வாரநாள் தொடர்கள் என பிரிக்க பட்டு ஒளிபரப்பாகி வருகின்றது. தொடரின் கதைகள் மூன்று மாதம் முதல் ஓராண்டு வரை ஒளிபரப்பு செய்யப்படுகின்றது.

முதல் பிலிப்பைன்ஸ் தொலைக்காட்ச்சி தொடர் 1963 ஆம் ஆண்டில் ஹிவாகா சா பஹாய் நா பாட்டோ என்ற தொடர் ஆகும். இது ஏபிஎஸ்-சிபிஎன் நிறுவனத்தால் தயாரிக்கப்பட்டது.

## மேற்கோள்கள்


பகுப்பு:தொலைக்காட்சி நாடகம்
தைவான் தொலைக்காட்சி நாடகம்

**தைவான் தொலைக்காட்சி நாடகம்** அல்லது **தாய்வான் நாடகம்** என்பது தைவான் நாட்டில் மாண்டரின் மொழியில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். இங்கு தயாரிக்கப்படும் தொடர்கள் இளைஞர்களைக் கவரும் விதமாக காதல், விளையாட்டு, இளமை பருவம் போன்ற வகையான தொடர்களை 10 முதல் 14 வரையான அத்தியாயங்களுடன் 1 மணி நேர அளவில் ஒளிபரப்பு செய்யப்படுகின்றது. "தைவானிய நாடகம்" என்ற சொல் பொதுவாக தைவானின் குறுந்தொடர்களுக்குப் பயன்படுத்தப்படுகிறது.

தைவானிய நாடகங்கள் பொதுவாக மற்ற தொலைக்காட்சி நாடகங்களை விட காதல் மீது அதிக கவனம் செலுத்துகின்றன. அதோடு குற்ற நாடகம், காவல் நாடகம், வழக்கறிஞர் நாடகம் மற்றும் மருத்துவர் நாடகம் போன்ற வகை நாடகங்களும் எடுக்கப்படுகின்றது. தைவானிய நாடகங்கள் பல நெடுந்தொடர்கள் மற்றும் பிரைம் டைம் நாடகங்களைக் காட்டிலும் குறைவான வன்முறை மற்றும் பாலியல் உள்ளடக்கங்களைக் கொண்டிருக்கின்றன. பல பிரபலமான தைவானிய நாடகங்கள் ஜப்பானிய மங்காவை அடிப்படையாகக் கொண்டவை, குறிப்பாக ஷாஜோ மங்காவைப் பயன்படுத்துகின்றன, இருப்பினும் சில சீனென் மங்காக்கள் நாடகங்களாகவும் எடுக்கப்படுகின்றது.தைவானிய நாடகங்களில் உள்ள நடிகர்கள் மற்றும் நடிகைகள் - குறிப்பாக "idol நாடகங்கள்" - பாப் பாடகர்கள் மற்றும் ராக் இசைக்கலைஞர்களாக இருப்பது பொதுவானது.

தைவானிய  நாடகங்கள் பல கிழக்கு ஆசியா மற்றும் தென்கிழக்கு ஆசியா முழுவதும் பிரபலமானது. சீனா, வியட்நாம், ஹாங்காங் மற்றும் மக்காவ், ஜப்பான், தாய்லாந்து, சிங்கப்பூர், மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளிலும் மிகவும் பிரபலமாக உள்ளது.

## மேற்கோள்கள்


பகுப்பு:தொலைக்காட்சி நாடகம்
தாய் தொலைக்காட்சி நாடகம்

**தாய் தொலைக்காட்சி நாடகம்** அல்லது **தாய் நாடகம்** (ละครโทรทัศน์) என்பது தாய்லாந்து நாட்டில் தயாரித்து ஒளிபரப்பாகும் ஒரு தொலைக்காட்சி பொழுதுபோக்கு அம்சம் ஆகும். தாய் நாடகம் பொதுவாக தாய் மக்களால் *லாகார்ன்* என்று அழைக்கப்படு கின்றது. இந்த தொடர்கள் பொதுவாக 20:30 மணி முதல் தாய் தொலைக்காட்சி அலைவரிசைகளில் ஒளிபரப்பு செய்யப்படுகின்றது. 

தாய் தொடர்கள் தமிழ்த் தொடர்களிலிருந்து மிகவும் வேறுபட்ட கதை அம்சங்களை கொண்டுள்ளது. இங்கு பெரும்பாலும் பள்ளி பருவம், காதல் தொடர், திகில், நகைச்சுவை மற்றும் ஓரின பாலின தொடர்பான தொடர்கள் போன்ற வகையில் தயாரித்து வருகின்றது.

தாய் தொடர்கள் சுமார் மூன்று மாதங்களுக்கு இயங்கும். இது வாரத்திற்கு இரண்டு அல்லது மூன்று அத்தியாயங்களை ஒளிபரப்பக்கூடும், திங்கள்-செவ்வாய், புதன்-வியாழன் அல்லது வெள்ளி-ஞாயிறு போன்ற தினங்களில் ஒளிபரப்பு செய்யப்படுகின்றது. ஒரு அலைவரிசை ஒரே நேரத்திலும் மூன்று தொடர்களை  ஒளிபரப்பு செய்யும், அந்த தொடர்களை அந்த அலைவரிசையே தயாரித்து வழங்கும். அதிக பார்வையாளர்களை ஈர்ப்பதற்க்காக சேனல் 3, 5 மற்றும் 7, சேனல் 9 போன்ற அலைவரிசைகள் பிரபலமான நட்சத்திரங்களுக்காக போட்டியிட்டு தொடர்களை தயாரிக்கின்றது.

"சிறந்த" தொடர்கள் செய்திக்குப் பிறகு இரவில் ஒளிபரப்பப்படும் அதே வேளையில் சிறு தொடர்கள் மாலை 17: 00–18: 00 முதல் ஒளிபரப்பப்படும். சில சந்தர்ப்பங்களில் மிகவும் பிரபலமான பிரைம்-டைம் தொடர்கள் சில மாதங்களுக்கு பிறகு மறு ஒளிபரப்பு செய்யப்படும். ஒரு தொடர் அத்தியாயம் பொதுவாக 1 மணிநேரம் அல்லது சிறு தொடர்கள் 30 நிமிடங்கள் ஒளிபரப்பு செய்யப்படுகின்றது. சர்வதேச அளவில் ஒளிபரப்பும்போது ஒளிபரப்பு நேரம் 45 நிமிடங்கள் ஆகும்.

## எழுத்துக்கள்
* முன்னணி கதாபாத்திரத்தின் குறிக்கோள் காதலித்த பெண்ணை திருமணம் செய்துகொண்டு, மகிழ்ச்சியுடன் வாழ்வதற்கான ஒரு சரியான முடிவை அடைவதே தொடரின் முக்கிய குறிக்கோள்.
* ஒரு தொடர் முக்கிய காதலர்கள் கதையுடன்  ஆரம்பிக்கப்படுகிறது.

## பரிணாமம்
பெரும்பாலான தாய் தொடர்கள் தாய் சமுதாயத்தின் உயர் வர்க்கத்தை சித்தரிக்கின்றன, பொதுவாக ஆண் முன்னணி வழியாக சித்தரிக்கின்றது. சில நேரங்களில் இரு ஆண் மற்றும் பெண் வழியாகவும் சித்தரிக்கப்படும். பெரும்பாலான ஆண் முன்னணி கதாபாத்திரங்கள் பணக்காரர் ஆவார். இவர்கள் தொழில் அதிபர்களாகவும், அரச குடும்பத்தை சார்ந்தவர்களாகவும், செல்வாக்கு மிகுந்த பின்புலத்தை கொண்டவர்களாகவும் சித்தரிக்கப்படுகின்றது.

அதே தருணம் நடுத்தர சமூகத்தினரை பிரதி பழிக்கும் தொடர்களின் ஆதிக்கமும் அதிகரித்துள்ளது. இது இரு வேறுபட்ட சமூகத்தினரை ஒன்று இணைக்கு முறையாகவும் கருதப்படுகின்றது. 

## மேற்கோள்கள்

பகுப்பு:தொலைக்காட்சி நாடகம்
பகுப்பு:தாய் நாடகத் தொலைக்காட்சி தொடர்கள்
துருக்கிய தொலைக்காட்சி நாடகம்

**துருக்கிய தொலைக்காட்சி நாடகம்** என்பது துருக்கி நாட்டில் தயாரித்து ஒளிபரப்பாகும் ஒரு பொழுதுபோக்கு தொலைக்காட்சி நிகழ்ச்சி அம்சம் ஆகும். குடும்பம், நகைச்சுவை, திகில், காதல், வரலாறு, அதிரடி புனைகதை போன்ற பல வித்தியாசமான கதைக்களத்துடன் தயாரிக்கப்பட்டு தொலைக்காட்சியில் ஒளிபரப்பப்பட்டு வருகின்றது. பெரும்பாலான நாடகங்கள் துருக்கிய கலாச்சாரத்தை பிரதிபலிக்கின்றன மற்றும் நாட்டின் மிகவும் பிரபலமான பொருளாதார மற்றும் கலாச்சார ஏற்றுமதிகள் இதுவும் உதவுகின்றது.

துருக்கி உலகின் மிக வேகமாக வளர்ந்து வரும் தொலைக்காட்சி தொடர் ஏற்றுமதியாளராக உள்ளது, தற்போது அமெரிக்காவிற்கு அடுத்தபடியாக மிக உயர்ந்த தொலைக்காட்சி தொடர் ஏற்றுமதியாளரான மெக்சிகோ மற்றும் பிரேசில் தொடர்களை பின் தள்ளி இரண்டாவது இடத்தில் துருக்கி தொலைக்காட்சி தொடர் உள்ளது. இந்த தொலைக்காட்சி நாடகங்கள் உலகின் மிக நீளமான ஒரு அத்தியாயத்திற்கு 120 முதல் 150 நிமிடங்கள் வரை கொண்டது. ஆசியா, ஐரோப்பா, லத்தீன் அமெரிக்கா, மத்திய கிழக்கு மற்றும் வட ஆபிரிக்காவில் துருக்கியின் புகழை அதிகரிப்பதில் தொலைக்காட்சித் துறை முக்கியப் பங்கு வகித்துள்ளது என்பது குறிப்பிடத்தக்கது.

துருக்கிய தொலைக்காட்சி நிகழ்ச்சிகள் எப்போதுமே பல மொழிகளில் கிடைக்கின்றன, அவை ஒரு நாட்டு மொழிக்கு ஏற்றவாறு மொழி மாற்றம் அல்லது வசன வரிகள் செய்யப்பட்டு வழக்கப்படுகின்றது. துருக்கிய தொலைக்காட்சித் தொடரின் வெற்றி சுற்றுலாவையும் உயர்த்தியுள்ளது, ஏனெனில் பார்வையாளர்கள் தங்களுக்குப் பிடித்த நிகழ்ச்சிகளுக்குப் பயன்படுத்தப்படும் இடங்களைக் காண ஆர்வமாக உள்ளனர்.

இந்ததொடர்கள் பெரும்பாலும் இசுதான்புல்லில் தயாரிக்கப்படுகின்றன. டிஆர்டி, கனல் டி, ஷோ, ஸ்டார், ஏடிவி, பாக்ஸ், டிவி 8 மற்றும் கனல் 7 போன்ற அலைவரிசைகளில் தொடர்கள் ஒளிபரப்பு செய்கின்றது.

## உற்பத்தி
இன்று சராசரியாக துருக்கிய நாடகத்தின் ஒரு பருவம் சுமார் 35-40 அத்தியாயங்கள் ஆகும். புதிய அத்தியாயங்கள் ஒவ்வொரு வாரமும் 6 நாட்களில் படமாக்கப்படுகின்றன, மேலும் தேவைப்படும் உற்பத்தி அட்டவணையைத் தொடர குழுவினர் ஒரு நாளைக்கு 18 மணி நேரம் வரை வேலை செய்யலாம்.

இன்று ஒரு பிரபலமான துருக்கிய நாடகத்தின் அத்தியாயங்கள் வழக்கமாக 120 முதல் 150 நிமிடங்கள் வரை இருக்கும் (விளம்பரங்களைத் தவிர), இது ஒரு அமெரிக்க அல்லது மேற்கு ஐரோப்பிய தொடரின் வழக்கமான அத்தியாயத்தை விட மிக நீளமானது.

## மேற்கோள்கள்

பகுப்பு:தொலைக்காட்சி நாடகம்
பொன்மகள் வந்தாள் (2020 திரைப்படம்)

**பொன்மகள் வந்தாள்** (*Ponmagal Vandhal*) 2020ஆம் ஆண்டு மார்ச்சு மாதம் 27 ஆம் தேதியன்று வெளியான இந்திய தமிழ் மொழி நாடகத் திரைப்படமாகும். இத்திரைப்படத்தினை சூரியா தயாரிப்பில் ஜே.ஜே.பிரெட்ரிக் எழுதி இயக்கியுள்ளார். இத்திரைப்படத்தில் ஜோதிகா, ஆர் பார்த்திபன், கே பாக்யராஜ், தியாகராஜன், பாண்டியராஜன் பிரதாப் போதென் ஆகியோர் முன்னணி கதைப்பாத்திரங்களில் நடித்துள்ளனர். இப்படம் எண்மிய முறையில் 29 மே 2020 அன்று பிரைம் வீடியோவில் வெளியிடப்பட்டது.

ஊட்டியில் வாழ்ந்துவந்த 'பெட்டிசன்' பெத்துராஜ் 2004ஆண்டினைச் சார்ந்த ஒரு பழைய வழக்கினை மீண்டும் விசாரிக்க வழக்குத் தொடுக்கின்றார். அதில் 'சைக்கோ ஜோதி' என்ற தொடர் கொலையாளி பல குழந்தைகளைக் கடத்திக் கொலை செய்ததாகக் குற்றம் சாட்டப்படுகிறார். பெத்துராஜின் மகளும், இளம் வழக்குரைஞருமான வெண்பா இவ்வழக்கு குறித்த பல உண்மையை வெளிப்படுத்த முற்படுகிறார். இவ்வழக்கின் அரசுத்தரப்பு வழக்குரைஞரும் மாற்றப்படுகின்றார். இதனால் வெண்பா, அரசியல்வாதி வரதராஜன் நியமிக்கும் மற்றொரு வழக்குரைஞரை எதிர்கொள்ள வேண்டியச்சூழல் ஏற்படுகின்றது. வழக்கின் விசாரணையின் போதுதான் வெண்பா ஜோதியின் மகள் என்றும், ஜோதி கொலையாளி இல்லை என்பதும் வெளிச்சத்திற்கு வருகிறது.

## நடிகர்கள்
 
* வெண்பாவாக ஜோதிகா
* இராசரத்தினமாக ரா. பார்த்திபன் 
* பெட்டிசன் பெத்துராஜாக கே. பாக்கியராஜ்
* வரதராஜனாக தியாகராஜன் 
* கற்பூரமாக பாண்டியராஜன் 
* நீதியரசராக பிரதாப் போத்தன் 
* வாசுகி
* சக்தி ஜோதியாக வித்யா பிரதீப் 
* கஜராஜ்
* அக்சரா கிசோர்
* தேநீர்க் உரிமையாளராக கிரேன் மனோகர்  
* வெற்றிவேல் இராஜா
* சண்முக சுந்தரம்
* மாவட்டக் காவல் கண்காணிப்பாளராக சுப்பு பஞ்சு அருணாச்சலம் 
* வினோதினி வைத்தியநாதன்
* செம்மலர் அன்னம்

## பட உருவாக்கம்
ஜோதிகாவின் அடுத்த திரைப்படத்திற்கு *பொன்மகள் வந்தாள்* என்று பெயரிடப்படும் என்று ஜூலை 2019இல் அறிவிக்கப்பட்டது. சொர்க்கம் (1970) பாடலில் இருந்து இத் தலைப்பு பெறப்பட்டது. இது ஜே.ஜே.பிரெட்ரிக் இயக்குநராக அறிமுகமாகும் திரைப்படம். இப்படத்தை சூரியா 2 டி என்டர்டெயின்மென்ட் க்காகத் தயாரித்துள்ளார், ராம்ஜி ஒளிப்பதிவில், ரூபன் படத்தொகுப்பில் இப்படம் வெளியாகியுள்ளது.  படத்திற்கான கதையை எழுதும் போது, ஃபிரடெரிக் படத்தின் இணை தயாரிப்பாளரான ராஜசேகர் பாண்டியன் உள்ளிட்ட சட்ட ஆலோசகர்களை அணுகி நீதிமன்ற நடவடிக்கைகளைப் பார்வையிட்டுள்ளார். இந்த படம் ஊட்டியில் படமாக்கப்பட்டுள்ளது. இப்படத்தில் தமிழ்த்திரை உலகின் பாக்யராஜ், பார்த்திபன், பாண்டியராஜன், பிரதாப் போத்தன், தியாகராஜன் ஆகிய ஐந்து இயக்குநர்கள் நடித்துள்ளனர். இப்படத்தின் படப்பிடிப்பு ஜூலை 2019 இல் தொடங்கி  நவம்பரில் முடிந்தது. 

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:அமேசான் பிரைம் வீடியோ அசல் திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:தியாகராஜன் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
காப்ரா

**காப்ரா** (**Khafra**) பண்டைய எகிப்தின் பழைய எகிப்து இராச்சியத்தை ஆண்ட நான்காம் வம்சத்தின் நான்காம் பார்வோன் ஆவார். இவர் பழைய எகிப்து இராச்சியத்தை கிமு 2558 முதல்  கிமு 2532  முடிய 26 ஆண்டுகள் ஆண்டார். இவர் மன்னர்களின் சமவெளியில் உள்ள  கீசா நகரத்தில் கிமு 2500-இல் நிறுவிய இரண்டாவது பெரிய பிரமிடு காப்ரா பிரமிடு ஆகும்.   மேலும் இவரது உடல் கீசா நகரத்தின் பிரமிடில் அடக்கம் செய்யப்பட்டது.

இவர் பார்வோன் கூபுவின் மகன் ஆவார். இவருக்கு 4 மனைவிகளும், 15 குழந்தைகளும் இருந்தனர். இவருக்குப் பின் எகிப்தை இவரின் மகன் மென்கௌரே ஆண்டார்.

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்
## மேற்கோள்கள்

## மேலும் படிக்க
* James H. Breasted, *[[Ancient Records of Egypt]]*, Part I, §§ 192, (1906) on 'The Will of Nekure'.

## வெளி இணைப்புகள்

*Khefren (Khafre)
*Read more and view photos and video of the Pyramid of Khafre at ''Talking Pyramids''

பகுப்பு:எகிப்திய மன்னர்கள்
பகுப்பு:எகிப்தின் நான்காம் வம்சம்
இராஜ்கர், ராஜஸ்தான்

**இராஜ்கர் (Rajgarh)** என்பது இந்தியாவில் ராஜஸ்தான் மாநிலத்தின் வடக்கு பகுதியின் சூரூ மாவட்டத்தில் உள்ள ஒரு நகரம் மற்றும் வட்டமாகும். இராஜ்கரில் உள்ள இரயில் நிலையம் சாதுல்பூர் என்று அழைக்கப்படுகிறது. இராஜ்கரை ஒத்த பெயர்களைக் கொண்ட இடங்களிலிருந்து வேறுபடுத்துவதற்காக, சாதுல்பூர் சமீபத்திய காலங்களில் நகரத்தின் பெயருக்கு ஒத்ததாக மாறிவிட்டது. இது அரியானா எல்லைக்கு அருகில் உள்ளது.

## விளக்கம்
இராஜ்கர், ராஜ்கர் ஆர்சலர் மிட்டல் நிறுவனத்தின் லட்சுமி நிவாஸ் மித்தல் மற்றும் பொருளாதார நிபுணரும் இந்திய ரிசர்வ் வங்கியின் முன்னாள் ஆளுநருமான பிமல் ஜலான் ஆகியோரின் பிறப்பிடமாகும்.  பாராலிம்பிக்கில் தங்கப்பதக்கம் வென்ற தேவேந்திர ஜஜாரியா ஒலிம்பிக் வீரரும் மற்றும் சாதுல்பூரைச் சேர்ந்த சட்டமன்ற உறுப்பினருமான பத்மசிறி கிருட்டிணா பூனியா ஆகியோரும் இந்த ஊரைச் சேர்ந்த சில குறிப்பிடத்தகுந்தவர்கள்.   

## கண்ணோட்டம்
இராஜ்கர் என்பது ராஜஸ்தானின் சூரூ மாவட்டத்தில் உள்ள நகராட்சி நகரமாகும். இராஜ்கர் நகரம் 40 *வார்டுகளாக* பிரிக்கப்பட்டுள்ளது, இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. இந்தியாவின் 2011 மக்கள்தொகை கணக்கெடுப்பு அறிக்கையின்படி இராஜ்கர் நகராட்சியில் 59,193 பேர் என்ற அளவில் இருக்கின்றனர். இதில் 30,710 ஆண்களும் மற்றும் 28,483 பெண்களும் உள்ளனர். 

0-6 வயதுடைய குழந்தைகளின் மக்கள் தொகை 8122 ஆகும். இது இராஜ்கரின் மொத்த மக்கள் தொகையில் 13.72% ஆகும். இராஜ்கர் நகராட்சியில், பெண் பாலியல் விகிதம் மாநில சராசரியான 928 க்கு எதிராக 927 ஆகும். மேலும், மாநில சராசரியான 888 உடன் ஒப்பிடும்போது இராஜ்கரில் குழந்தை பாலியல் விகிதம் 880 ஆகும். இராஜ்கர் நகரத்தின் கல்வியறிவு விகிதம் மாநில சராசரியான 66.11% ஐ விட 72.72% அதிகமாகும். இராஜ்கரில், ஆண்களின் கல்வியறிவு 83.30% ஆகவும், பெண் கல்வியறிவு விகிதம் 61.41% ஆகவும் உள்ளது. 

## வரலாறு
செகாவதியைச் சேர்ந்த மகாராஜா முதலாம் இராஜ் சிங் என்பவரின் பெயரால் இராஜ்கர் என்று பெயரிடப்பட்டுள்ளது. இது சோங்கரர்கள் (ராஜ்புத்திரர்கள்) ஆட்சி செய்த செகாவதியின் ஒரு பகுதியாகும். 

இராஜ் கோட்டை 1806 ஆம் ஆண்டில் செகாவதியைச் சேர்ந்த மகாராஜா முதலாம் இராஜ் சிங் என்பவரால் கட்டப்பட்டது.  பெரும்பாலான முஸ்லிம்கள் நர்காரிலிருந்து இங்கு குடிபெயர்ந்து கோட்டையைக் கட்டும் பணியை மேற்பார்வையிட்டனர்; அவர்கள் உள்ளூர் பழங்குடியினருடன் போரிட்டு அவர்களை தோற்கடித்தனர். உள்ளூர் பழங்குடியினர் கோட்டை கட்டுவதற்கு ஆதரவாக இல்லை. இந்த துணிச்சலான வெற்றியில் செகாவதி ஆட்சியாளர் மிகவும் மகிழ்ச்சியடைந்தார். 

## நிலவியல்
இராஜ்கரில்   அமைந்துள்ளது.  சாதுல்பூர் இரயில் நிலையம்  ) உயரத்தில் உள்ளது   . 

## காலநிலை
இப்பகுதியில் குளிர்காலத்தில் உறைபனியில் ஆரம்பித்து படிப்படியாக கோடைகாலத்தில் 50 ° C வெப்பநிலை வரை உயரும். சூரூ மாவட்டமும் நாட்டின் வெப்பமான மண்டலமாகும். 

## குறிப்புகள்

பகுப்பு:Coordinates on Wikidata
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பெட்சைட்டு

**பெட்சைட்டு** (Petzite) என்பது Ag3AuTe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீர்வெப்பப் படிவுகளில் எஃகுச் சாம்பல் நிறத்தில் காணப்படும் இக்கனிமம் ஒரு மென்மையான தெல்லூரைடு கனிமம் என்று  வகைப்படுத்தப்படுகிறது. சமநீள படிகங்களாகத் தோன்றும் பெட்சைட்டு பொதுவாக தெலூரியம் மற்றும் தங்கக் கனிமங்களுடன் சேர்ந்த நிலையிலும் பெரும்பாலும் வெள்ளி, பாதரசம் மற்றும் தாமிரத் தனிமங்களுடன் சேர்ந்தும் கிடைக்கிறது.  

1845 ஆம் ஆண்டு உருமேனியா நாட்டைச்  சேர்ந்த வேதியியலாளர் டபிள்யூ.பெட்சு என்பவர் முதன்முதலில் இக்கனிமத்தை அந்நாட்டின் திரான்சில்வேனியா பகுதியில் கண்டறிந்தார். இதனால் கனிமத்திற்கு பெட்சைட்டு எனப் பெயர் சூட்டப்பட்டது. வில்லியம் காரல் இரிட்டர் வோன் ஆய்திங்கர் கனிமத்தின் பண்புகளை விவரித்ததோடு இதை முதலில் ஆய்வு செய்த பெட்சுக்கு அர்ப்பணித்தார்.   

தங்கச் சுரங்கங்களின் நரம்பிழைகளில் தெலூரைடுகளுடன் சேர்ந்து தோன்றும் பெட்சைட்டு எசைட்டு, சில்வேனைட்டு, கிரென்னரைட்டு, கேலாவரைட்டு, அல்டையிட்டு, மாண்ட்பிராயைட்டு, மெலோனைட்டு, புரோபர்கைட்டு, டெட்ராதைமைட்டு, இரிக்கார்டைட்டு, வல்கேனைட்டு, பைரைட்டு போன்ற கனிமங்களுடன் சேர்ந்த நிலையில் காணப்படுகிறது.  

உயுட்டன்போகார்டைட்டு (Ag3AuS2), பிசுசெசரைட்டு (Ag3AuSe2) கனிமங்களுடன் சேர்ந்து உருவாகி உயுட்டன்போகார்டைட்டு கனிமக் குழுவில் பெட்சைட்டு இடம்பெற்றுள்ளது. 

பன்னாட்டு கனிமவியல் சங்கம் பெட்சைட்டு Ptz  என்ற குறியீட்டால் அடையாளப்படுத்துகிறது

## மேற்கோள்கள்

பகுப்பு:வெள்ளி கனிமங்கள்
பகுப்பு:தங்கத்தின் கனிமங்கள்
பகுப்பு:தெலூரைடு கனிமங்கள்
பகுப்பு:கனசதுரக் கனிமங்கள்
பகுப்பு:தங்கம்(I) சேர்மங்கள்
பில்லி லீ டர்னர்

**பில்லி லீ டர்னர்** *(Billie Lee Turner)*  என்பவர் ஓர் அமெரிக்க தாவரவியலாளரும், புவியியலாளர் இரண்டாம் பில்லி லீ டர்னரின் தந்தையுமாவார். 1925 ஆம் ஆண்டு டெக்சாசிலுள்ள யோவாகும் நகரத்தில் இவர் பிறந்தார். அமெரிக்காவின் டெக்சாசு பல்கலைக்கழகத்தில் தாவரவியல் பேராசிரியராக பணியாற்றிய இவர் தாவரவியல் ஆராய்ச்சி திட்டம் மற்றும் உலர் தாவரத் தொகுப்பு போன்றவற்றையும்  இயக்கியுள்ளார்.

## ஆராய்ச்சி

பில்லி லீ டர்னரின் முக்கிய ஆர்வம் விதைதாவரங்கள் தொடர்புடையதாக இருந்தது. மெக்சிகோ நாட்டுத் தாவரங்களில் இவர் விரிவாக பணியாற்றினார். இருபுற வெடிகனி வகைகள் மீது அதிகக் கவனம் செலுத்தினார். இவரது நினைவாக பெயரிடப்பட்ட தாவரங்களில் லோபோசுபெர்மம் டர்னெரி என்ற தாவரமும் அடங்கும். லீ டர்னரின்  கடைசி ஆராய்ச்சி கட்டுரை 2010  ஆம் ஆண்டு வெளியானது.

தாவரவியல் பெயரை மேற்கோள் காட்டும்போது பில்லி லீ டர்னரை ஆசிரியராகக் குறிக்க நிலையான எழுத்தாளர் சுருக்கமாக பி.எல்.டர்னர் என்ற பெயர் பயன்படுத்தப்படுகிறது.

## மேற்கோள்கள்

பகுப்பு:1925 பிறப்புகள்
பகுப்பு:வாழும் மக்கள்
பகுப்பு:தாவரவியலாளர்கள்
பகுப்பு:அமெரிக்க அறிவியலாளர்கள்
மென்கௌரே

**மென்கௌரே**  (**Menkaure** (also **Menkaura**,) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் 5-வது பார்வோன் ஆவார்.  இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார். கூபுவின் பேரனான மென்கௌரேவின் தந்தை காப்ரா ஆவார். இவருக்கு இரண்டு மனைவிகளும் மற்றும் பட்டத்து இளவரசர் செப்செஸ்காப் உள்ளிட்ட ஐந்து குழந்தைகளும் இருந்தனர். இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார்.

## படக்காட்சிகள்

Image:Menkaura-ColossalStatue MuseumOfFineArtsBoston.png|மென்கௌரேவின் அமர்ந்த நிலை சிற்பம்  
Image:MenkauraAndQueen_MuseumOfFineArtsBoston.png|மென்கௌரே-ராணி காமெரெர்நெப்டிவின் கற்சிலை 
File:Cairo, Gizeh, Pyramid of Menkaure, Egypt, Oct 2005.jpg|மென்கௌரே பிரமிடு, கீசா
Image:Menkaura.jpg|மன்னர் மென்கௌரேவின் இடது பக்கத்தில் ஆத்தோர் பெண் கடவுளும், வலது பக்கத்தில் பசுக் கடவுளும் 
Image:Menkaura-FragmentaryTriad_MuseumOfFineArtsBoston.png|
Image:Menkaura-FragmentaryStatueHead_MuseumOfFineArtsBoston.png| உடைந்த மென்கௌரேவின் தலைச்சிற்பம் 


## இதனையும் காண்க
* மென்கௌரே பிரமிடு 
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## வெளி இணைப்புகள்

*''Menkaure and His Queen'' by Dr. Christopher L.C.E. Witcombe.
*View photos, videos, current status and other information on the pyramid of Menkaure at ''Talking Pyramids''

பகுப்பு:எகிப்திய மன்னர்கள்
பகுப்பு:எகிப்தின் நான்காம் வம்சம்
சிறீலங்கா சுதந்திர மக்கள் கூட்டமைப்பு

**சிறீலங்கா சுதந்திர மக்கள் கூட்டமைப்பு** (*Sri Lanka People's Freedom Alliance*, **SLPFA**; ) என்பது is இலங்கை பொதுசன முன்னணி, இலங்கை சுதந்திரக் கட்சி மற்றும் பதினைந்து சிறிய கட்சிகள் இணைந்து 2019 ஆம் ஆண்டில் ஏற்படுத்திய ஒரு இடதுசாரி அரசியல் கூட்டணியாகும்.

## வரலாறு
2019 அக்டோபர் 31 அன்று இலங்கை பொதுசன முன்னணி, இலங்கை சுதந்திரக் கட்சி உட்படப் 17 அரசியல் கட்சிகள் கொழும்பில் இக்கூட்டமைப்பை உருவாக்கின. இந்த 17 கட்சிகளாவன:

இக்கூட்டமைப்பு 2019 அரசுத் தலைவர் தேர்தலில் போட்டியிட்டு வெற்றி பெற்ற இலங்கை பொதுசன முன்னணி வேட்பாலர் கோட்டாபய ராஜபக்சவை ஆதரித்தது. 2020 நாடாளுமன்றத் தேர்தலில் இக்கூட்டணி ஐக்கிய மக்கள் சுதந்திரக் கூட்டணியின் நாற்காலி சின்னத்தில் போட்டியிடவிருந்தது. ஆனாலும், 2020 பெப்ரவரியில், தனது மொட்டு சின்னத்தில் இது போட்டியிடவுள்ளது.

## மேற்கோள்கள்

பகுப்பு:இலங்கை அரசியல் கட்சிகள்
சாகியா, பீகார்

**சாகியா (Chakia )** என்பது இந்தியாவின் பீகாரின் கிழக்கு சம்பாரண் மாவட்டத்திலுள்ள ஒரு முக்கியமான மற்றும் வணிக நகரமாகும். மேலும் இது நகர் ஊராட்சியாகவும் இருக்கிறது.  பிரிட்டிசு ஆட்சியின் போது, சம்பாரண் சர்க்கரை ஆலை 1905 இல் இங்கு நிறுவப்பட்டது. கரும்பு ஆலை 1995 முதல் செயலிழந்துள்ளது. அருகிலுள்ள கிராமங்களுக்கான பல நுழைவாயில்களில் சாகியாவும் ஒன்றாகும். துணிமணிகள் மற்றும் உணவு தானியங்கள் கிராமங்களுக்கு சாகியாவிலிருந்து வர்த்தகம் செய்யப்படுகின்றன. சாகியா இப்போது வேகமாக வளர்ந்து வரும் நகரம் ஆகும்.

## நதி
இந்த நகரத்தில் புர்கி கண்டகி என்ற ஒரு நதி உள்ளது. இது கண்டகி ஆற்றின் ஒரு கிளையாறாகும்..   

## புள்ளிவிவரங்கள்
2011 மக்கள் தொகைக் கணக்கெடுப்பின்படி, சாகியாவில் 20,686 மக்கள் தொகையாக இருந்தது. ஆண்கள் 53% மற்றும் பெண்கள் 47% ஆகும். சாகியாவின் சராசரி கல்வியறிவு விகிதம் 51% ஆகும். இது தேசிய சராசரியான 59.5% ஐ விடக் குறைவு; ஆண் கல்வியறிவு 60% மற்றும் பெண் கல்வியறிவு 40%. மக்கள் தொகையில் 20% 6 வயதுக்குட்பட்டவர்கள்.

## புத்தமதச் சுற்றுலா
பாட்னாவிலிருந்து 110 கி.மீ தூரத்தில் கிழக்கு சம்பாரண் மாவட்டத்தில் 104 அடி உயரம் (32 மீ) கொண்ட கேசரியா  என்ற தாது கோபுரம் உள்ளது.       

## குறிப்புகள்

## வெளி இணைப்புகள்
*Chakia Town Website
*District Administration Website
*Kesaria Stupa
*Facebook Page
பகுப்பு:Coordinates on Wikidata
ஜெதெப்பிரே

**ஜெதப்பிரே** (**Djedefre** (also known as **Djedefra** and **Radjedef**) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் மூன்றாம் பார்வோன் ஆவார். இவர் கூபுவிற்குப் பின்னர் எகிப்தின் பழைய இராச்சியத்தை கிமு 2566 முதல்  2558 முடிய 8 ஆண்டுகள் ஆண்டார். இவர் சூரியக் கடவுளான இராவின் மகன் எனப்பொருள்படும் படியாக **சா-இரா** என்ற அரசப் பட்டப் பெயரை அறிமுகப்படுத்தினார்.   இவர் தனது கல்லறைக்கான பிரமிடை கீசா நகரத்திற்கு வடக்கே எட்டு கிலோ மீட்டர் தொலைவில் உள்ள அபு ரவாஷ் எனும் நகரத்தில்  ஜெதெப்பிரே பிரமிடு கட்டினார். கல்லறையில் இவர் தனது பட்டத்து இராணி இரண்டாம் ஹெடேப்பியரசின் உருவத்தை ஸ்பிங்ஸ் வடிவத்தில் அமைத்தார்.

  

 
 

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## வெளி இணைப்புகள்

*Riddle of the Sphinx

பகுப்பு:எகிப்திய மன்னர்கள்
பகுப்பு:எகிப்தின் நான்காம் வம்சம்
சகுரா

**சகுரே** (**Sahure** (also **Sahura**), பண்டைய எகிப்திய மொழியில் சகுரே என்பதற்கு சூரியக் கடவுளான இராவிற்கு நெருக்கமானவர் என்பது பொருள். இவர் பழைய எகிப்திய இராச்சியத்தை ஆண்ட ஐந்தாம் வம்சத்தின் இரண்டாம் பார்வோன் ஆவார். இவர் பழைய எகிப்திய இராச்சியத்தை கிமு 25-ஆம் நூற்றாண்டின் துவக்கத்தில்  13 ஆண்டுகள், 5 மாதங்கள் மற்றும் 12 நாட்கள் ஆண்டார். இவரது ஆட்சிக் காலத்தில் எகிப்து அரசியல் மற்றும் பண்பாட்டில் சிறந்து விளங்கியது. பார்வோன் யுசர்காப்பிற்கு பின்னர் ஆட்சி பீடம் ஏறிய அவரது  மகனான சகுரே என்ற சகுராவிற்குப் பின்னர் நெபரிக்கரே ககாய் எகிப்தின் அரியனை ஏறினார். 

இவரது ஆட்சியில் லெவண்ட் கடற்கரை பகுதி இராச்சியங்களுடன் வணிகம் மேற்கொண்டார். மேலும் தற்கால லெபனான் பகுதிகளை கடற்படை படகுகளுடன் சென்று கைப்பற்றினார். மேலும் பண்டு, லிபியா மற்றும் சினாய் பகுதிகளை படையெடுத்துக் கைப்பற்றினார். பார்வோன் சகுரா தன் ஆட்சியின் துவக்கத்திலே, தனக்கான சகுரா பிரமிடை  அபுசிர் நகரத்தில் நிறுவினார். 

 
 
 

## இதனையும் காண்க
* சகுரா பிரமிடு
* பாரோக்களின் பட்டியல்
* பண்டைய எகிப்திய அரசமரபுகள்

## குறிப்புகள்
 

## மேற்கோள்கள்

## ஆதார நூற்பட்டியல்

: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 

: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 

: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 

பகுப்பு:எகிப்திய மன்னர்கள்
பகுப்பு:எகிப்தின் ஐந்தாம் வம்சம்
நைட்ராட்டின்

**நைட்ராட்டின்** *(Nitratine)* என்பது NaNO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நைட்ராடைட்டு, கனசதுர நைட்டர், சிலி சால்ட்பீட்டர் போன்ற பல பெயர்களாலும் இக்கனிமம் அழைக்கப்படுகிறது. சோடியம் நைட்ரேட்டின் இயற்கையாகத் தோன்றும் வடிவமே நைட்ராட்டின் ஆகும். சால்ட்பீட்டரின் சோடியம் வரிசைச் சேர்மம் என்று இது வகைப்படுத்தப்படுகிறது. முக்கோணப் படிகத் திட்டத்தில் இது படிகமாகிறது. ஆனால் அரிதாக நல்ல படிகவடிவத்தில் நைட்ராட்டின் தோன்றுகிறது. இதன் படிக வடிவம் கால்சைட்டின் படிகவடிவத்தை ஒத்திருக்கிறது. மென்மையும் இலேசானதாகவும் உள்ள நைட்ராட்டினின் மோவின் கடினத்தன்மை அளவுகோல் மதிப்பு 1.5 முதல் 2 என மதிப்பிடப்படுகிறது. 2.24 முதல் 2.29 என்ற ஒப்படர்த்தியும், nω=1.587 மற்றும் nε=1.336 முதலான ஒளிவிலகல் எண் மதிப்பும் பிற சில அளவீடுகளாகும். 

பன்னாட்டு கனிமவியல் சங்கம் நைட்ராட்டின் கனிமத்தை Ntt என்ற குறியீட்டால் அடையாளப்படுத்துகிறது.

வழக்கமான நைட்ராட்டின் படிகங்கள் வெள்ளை பூசப்பட்டது போலவும் சாம்பல் முதல் மஞ்சள் நிற பழுப்பு நிற பொருண்மைகளாகவும் இருக்கின்றன.  அரிதான படிகங்கள் பொதுவாக கால்சைட்டு கட்டமைப்பின் அசமபக்கமான ஒழுங்கற்ற வடிவத்தைக் கொண்டுள்ளன. வறண்ட சூழலில் படிகத்தூளாக மட்டுமே இது காணப்படுகிறது.  நீரில் மிகவும் கரையக்கூடியதாகவும் காற்றில் இருந்து தண்ணீரை உறிஞ்சக் கூடியதாகவும்  ஈரப்பதமான காற்றில் வெளிப்படும் போது சோடியம் நைட்ரேட் கரைசல் தேங்கிய ஒரு குட்டையாகவும் மாறும்.

நைட்ராட்டின் ஒரு காலத்தில் உரம் மற்றும் பட்டாசு உள்ளிட்ட பிற இரசாயன பயன்பாடுகளுக்கு உதவும் நைட்ரேட்டுகளின் முக்கிய ஆதாரமாக இருந்தது. கலிபோர்னியாவிலுள்ள மலைத் தொடர்களிலும் சிலியின் அட்டகாமா பாலைவனத்திலும் இது 1845 ஆம் ஆண்டு முதல் அறியப்பட்டு வருகிறது. அமோனியா தயாரிக்கும் ஏபர்-போசு செயல்முறை தடைசெய்யப்பட்ட அமெரிக்காவில் இன்னமும் கூட இயற்கை வேளாண்மையில் இது பயன்படுத்தப்படுகிறது. ஆனால் பன்னாட்டு இயற்கை வேளாண் முறையில் இது தடை செய்யப்பட்டுள்ளது.  

## மேற்கோள்கள்

## புற இணைப்புகள்
* Nitratine page on mindat.org
* Nitratine page on webmineral.com
* Mineral galleries data

பகுப்பு:சோடியம் கனிமங்கள்
பகுப்பு:நைட்ரேட்டு கனிமங்கள்
பகுப்பு:முக்கோணவமைப்புக் கனிமங்கள்
அமெரிக்கப் பழங்குடி மக்கள் மரபியல் வரலாறு

**அமெரிக்கப் பழங்குடி மக்கள் மரபியல் வரலாறு** (*genetic history of indigenous peoples of the Americas*) முதன்மையாக மாந்தரின ஒய்-குறுமவக மரபன் ஒருமைப் பண்புக்குழுக்களையும் மாந்தரின ஊன்குருத்து மரபன் ஒருமைப் பண்புக்குழுக்களையும் வைத்து எழுதப்படுகிறது. மேலும் இதற்கு நிகரிணைக் குறுமவக, அதாவது (பாலினமல்லாத/உடலகக்) குறுமவகக்  குறிப்பான்களும் பயன்கொள்ளப்படுகின்றன. என்றாலும் இந்தக் குறுமவகக் குறிப்பான்களில் மற்ற இருவகைகளை விட மேற்படிவுகள் அமைவதால் அவற்றில் இருந்து கணிசமாக வேறுபடுகின்றன. அமெரிக்கப் பழங்குடி மக்களின் மரபியல் கட்டமைப்பு தெளிவான இருவேறு மரபியல் வரலாறுகளைக் கொண்ட மக்கள் பிரிவைக் காட்டுகிறது. அதாவது, முதலில் அமெரிக்கு வந்த மக்கள் பரவலையும் பிறகுவைரண்டாவதாக வந்து குடியேறிய ஐரோப்பிய மக்கள் பரவலையும் காட்டுகிறது. முன்னதே இன்றைய அமெரிக்கப் பழங்குடி மக்களின் பல மரபன் கால்வழிகளிலும் ஒருமைப் பண்புக் குழுக்களிலும் அமைகிறது. 

## மேலும் காண்க

*தொல்மரபியல்
*மாந்த இனமும் மரபியலும்
*மாந்தரின ஒய் குறுமவக மரபன் ஒருமைப் பண்புக் குழு
*அண்மைக் கிழக்கு நாடுகளின் தொல்மரபியல்
*தெற்காசியத் தொல்மரபியல்
*ஆப்பிரிக்க மரபியல் வரலாறு
*ஐரோப்பிய மரபியல் வரலாறு
*வட ஆப்பிரிக்க மரபியல் வரலாறு

## மேற்கோள்கள்

## மேலும் படிக்க

*
*
*

## வெளி இணைப்புகள்
*Atlas of the Human Journey , Genographic Project, தேசிய புவியியல் கழகம்
*Journey of Mankind – Genetic Map – Bradshaw Foundation
*An mtDNA view of the peopling of the world by Homo sapiens  Cambridge DNA's
* World Haplogroups Maps (2005) – University of Illinois
*Learn about Y-DNA Haplogroup Q  – Genebase Systems
*Learn about Y-DNA Haplogroup R1  – Genebase Systems
*Q yDNA Project  – International society of genetic genealogy
*Eastern Algonquian yDNA Project  – FamilyTreeDNA
;Documentaries about human migration in generalb
*DNA Mysteries – The Search for Adam - by Spencer Wells - National Geographic, 2008

பகுப்பு:மாந்தரினப் படிமலர்ச்சி
பகுப்பு:மாந்தரின மரபியல்
*
பகுப்பு: மாந்தரின ஊன்குருத்து மரபன் ஒருமைப் பண்புக் குழுக்கள்
புதிய உலகம்
பகுப்பு:கால்வழி மரபியல்
பகுப்பு:மாந்தரினப் புலம்பெயர்வு
பகுப்பு: அண்மைய மாந்தரின ஆப்பிரிக்கத் தோற்றம்
பகுப்பு: அமெரிக்கப் பழங்குடி மக்கள் வரலாறு
மரபியல்
பகுப்பு:வட அமெரிக்க வரலாறு
பகுப்பு:நடுவண் அமெரிக்க வரலாறு
பகுப்பு:கரீபிய பழங்குடி மக்கள்
பகுப்பு:தென் அமெரிக்கப் பழங்குடி மக்கள்
பகுப்பு:தென் அமெரிக்க வரலாறு
மரபியல்
மரபியல்
மரபியல்
மரபியல்
மரபியல்
அன்னாசாகேப் சகசுரபுத்தே

**அன்னாசாகேப் சகசுரபுத்தே (Annasaheb Sahasrabuddhe)** இவர் ஓர் இந்திய சுதந்திர ஆர்வலரும், காந்தியவாதியும், சமூக சேவகரும் மற்றும் வினோபா பாவே அவர்களால் தொடங்கப்பட்ட நிலக்கொடை இயக்கத்தின் தலைவர்களில் ஒருவராகவும்  இருந்தார்.   வர்தாவில் சேவா கிராமம் அறக்கட்டளையின் செயலாளராக இருந்த இவர், 1960 ல் இந்திய திட்டக் குழு தலைமையில் இந்திய அரசு அமைத்த ஊரக தொழில்துறை நிலைக்குழுவுக்குத் தலைமை தாங்கினார்.

நிலக்கொடை இயக்கத்தின் ஒரு பகுதியாக வினோபா பாவே  கிராமதானத் திட்டத்தை அறிமுகப்படுத்தியபோது, ஒடிசாவின் கோராபுட் மாவட்டத்தில் இந்த திட்டத்தை செயல்படுத்த சகசுரபுத்தேவிடம் ஒப்படைக்கப்பட்டது. மேலும் இவர் இந்த திட்டத்தை வெற்றிகரமாக மேற்கொண்டதாக தெரிவிக்கப்பட்டது.

இவர் புகழ்பெற்ற சமூக ஆர்வலரான பாபா ஆம்தேவின் நெருங்கிய கூட்டாளியாக இருந்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது இவருக்கு வழங்கியது .

இவரது வாழ்க்கை கதை *மாஜி ஜாதன்* (என் வளர்ப்பு) என்ற பெயரில் ஆவணப்படுத்தப்பட்டுள்ளது.   இந்திய கரிம வேளாண்மைச் சங்கம் இவரது நினைவாக ஆண்டுதோறும்  அன்னாசாகேப் சசுரபுத்தே விருதை வழங்கி வருகிறது.

## குறிப்புகள்

பகுப்பு:காந்தியவாதிகள்
லாலா அன்சுராஜ் குப்தா

**லாலா அன்சுராஜ் குப்தா**  (**Lala Hansraj Gupta** )  இவர் ஓர் இந்தியவைச் சேர்ந்த கல்வியாளரும், சமூக சேவகரும் மற்றும் தொண்டுள்ளம் படைத்தவரும் ஆவார். சமுதாயத்திற்காக இவர் ஆற்றிய சேவைகளுக்காக இந்திய அரசு இவருக்கு பத்ம விபூசண் விருது வழங்கியது. 

இவர் தில்லியின் ஏழாவது நகரத் தந்தையாக பணியாற்றினார்.  மறைந்த எல்.என் பிர்லாவுடன் லாலா அன்ஸ்ராஜ் குப்தா;  கே. கே. பிர்லா மற்றும் சரத் ராம் ஆகியோர் தில்லியின் வெளிச்சங்கள் ஆவர். இவர்கள் 1944 இல்  நிறுவப்பட்ட**குழந்தைகள் கல்விச் சங்கத்தின்** நிறுவன உறுப்பினர்கள் ஆவர். கல்வியின் வெளிச்சத்தை பரப்புவதற்கான உன்னத காரணத்திற்காக இவர்கள் கைகோர்த்தனர். பால பாரதி பொதுப் பள்ளி என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட  குழந்தைகள் கல்விச் சங்கத்துக்கு சொந்தமான தனியார் நிறுவனங்களில் ஒன்றாகும். 

இவர் 1985  சூலை 3 அன்று இறந்தார்.  இவருக்கு அங்கிரா தேவி என்ற மனைவுயும் தேஸ்ராஜ் குப்தா, சிவராஜ் குப்தா, ராஜேந்திர குப்தா மற்றும் மகேந்திர குப்தா என்கிற நான்கு மகன்களும்; மற்றும் சசி மற்றும் பிரதிபா என்ற இரு மகள்களும் இருந்தனர்.

## குறிப்புகள்

## வெளி இணைப்புகள்
* Bal Bharati Public School, Child Education Society 
பகுப்பு:தில்லி அரசியல்வாதிகள்
பகுப்பு:தில்லி நபர்கள்
பகுப்பு:1985 இறப்புகள்
இரத்தன் லால் ஜோசி

**இரத்தன் லால் ஜோஷி (Ratan Lal Joshi)** இவர் ஓர் இந்திய சுதந்திர ஆர்வலரும், பத்திரிகையாளரும், எழுத்தாளரும் ஆவார். 1922 ஆம் ஆண்டு சூன் 28 ஆம் தேதி இந்திய மாநிலமான ராஜஸ்தானில் உள்ள பாலைவன நகரமான சூரூவில் பிறந்த இவர், 18 வயதிலிருந்தே இந்திய சுதந்திரப் போராட்டத்தில் ஈடுபட்டார். வெள்ளையனே வெளியேறு இயக்கத்தின் போது சிறைவாசம் அனுபவித்தார். பத்திரிகையை ஒரு தொழிலாகத் தேர்ந்தெடுத்த இவர், மகாத்மா காந்தி நிறுவிய *ஹரிஜன்* என்ற வார இதழில் சேர்ந்தார். அப்போதைய அப்பத்திரிக்கையின் தலைமை ஆசிரியரான கிசோரலால் பாய் மஷ்ருலாவாவின் கீழ் பயிற்சி பெற்றார். பின்னர், இவர் பல பதிப்பகங்களில் பணிபுரிந்தார். மேலும் பாய்-பாஹின், சமாஜ் சேவக், வீர் பூமி, ராஜஸ்தான், ராஜஸ்தான் சமாஜ் மற்றும் குல் லட்சுமி போன்ற பத்திரிகைகளைத் திருத்தியுள்ளார். லால் கில் மெயின், கிராந்திகரி ப்ரே நே கே ஸ்ரோட் மற்றும் மிருத்யுஞ்சய் ஆகிய மூணு புத்தகங்களை வெளியிட்டுள்ளார்.

இந்திய சுதந்திரத்திற்குப் பிறகு, ஜோசி பல அமைப்புகளுடன் தொடர்பு கொண்டிருந்தார். ஜெய்ப்பூரை தளமாகக் கொண்ட *சகித் சமாரக ஈவம் சுவாதிநாதா சங்கிராம் சோத் சனசுதான்*, மற்றும் அகில இந்திய சுதந்திர போராளிகள் அமைப்பு போன்றவற்றின் செயலாளராகவும் மற்றும் *ராஜஸ்தான் சுதந்திர போராளிகள் அமைப்பின்* உறுப்பினராகவும் இருந்தார். 1970 களின் முற்பகுதியில் இவர் இந்திரா காந்தியின் நெருங்கிய ஆலோசகராக இருந்தார். இவர் 2006 செப்டம்பர் 19, அன்று, மும்பையில், தனது 84 வயதில் இறந்தார்.

## மேலும் காண்க

* நவஜீவன் அறக்கட்டளை

## குறிப்புகள்

பகுப்பு:1922 பிறப்புகள்
பகுப்பு:2006 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்